
Mirjana Kasapović: Bosna i Hercegovina: 
podijeljeno društvo i nestabilna država 


Knjiga Mirjane Kasapović, politologinje s Fakulteta političkih znanosti Zagrebačkoga 
sveučilišta, vjerojatno je najbolja i najrealističnija analiza društvenih i političkih odnosa u 
suvremenoj Bosni i Hercegovini. U šest poglavlja :1. Uvod: Je li BiH suverena država 7; 2. 
Teorije i obrasci konsocijacijske demokracije; 3. Konsocijalizam u Bosni i Hercegovini: 
povijesne pretpostavke i oblici; 4. Bosna i Hercegovina kao ustavna konsocijacijska 
demokracija; 5. Nedostaci konsocijacijskog modela u Bosni i Hercegovini: Zašto ne 
funkcionira demokratska država ?; 6. Zaključno razmatranje: Ima li izgleda za 
demokratsku državu ?- dan je povijesni prikaz BiH kao zemlje u kojoj nikad u razdoblju 
nakon sloma stare bosanske države, 1463., nije postojala suglasnost o tom treba li ta 
zemlja uopće postojati kao individualizirana politička jedinica, a što je situacija i danas 
kad je ta država upisana u međunarodni politički zemljovid isključivo voljom bitnih 
čimbenika međunarodne zajednice. Kao model u kojem bi takva «neželjena» zemlja 
uopće mogla kako-tako funkcionirati, autorica predlaže sudruštveni ili konsocijacijski 
model kakav je na snazi u zemljama u kojima postoji trajna i snažna društvena 
podijeljenost - primjeri su Nizozemska, Austrija i Švicarska. U praksi bi se to svelo na 
teritorijalno-nacionalno razgraničenje- koje je ionako provedeno u zbilji- oplemenjeno 
nizom društvenih i političkih mehanizama koji bi onemogućavali preglasavanje i 


diskriminaciju manjinskih zajednica na bilo kojoj razini. Kako su to primijetili politički 
teoretičari, sudruštvena je demokracija «dragovoljni apartheid», oprimjeren parolom 
«odvojeni, ali jednaki», što je ilustrirano primjerima, recimo, Nizozemske u kojoj je 
provedena društvena podjela između katolika, protestanata i svjetovnjaka na svim 
razinama, od bolnica i TV postaja do sportskih društava i sindikata. Budući da su 
teoretičari demokracije odavno primijetili da je za opstojnost demokratskoga društva 
nužna volja većine stanovništva, te da u slučaju ako takve volje nema - Hrvati, Bošnjaci i 
Srbi imaju oprječne i suprotstavljene vizije prošlosti, sadašnjosti i budućnosti BiH, jedino 
je rješenje konsenzus među političkim elitama i konsocijalizacija društvenoga ustroja. 
Nakon što je detaljno izložila načine funkcioniranja konsocijalnih demokracija, te citirala 
glavne stavove bošnjačkih, hrvatskih i srpskih političkih čelnika, predstavnika 
međunarodne zajednice, analize sociologa, povjesničara i politologa, autorica završava 
svoju knjigu pesimističkim tonom: budućnost Bosne i Hercegovine je ili u 
konsocijacijskoj demokraciji - za koju postoje dosta slabe pretpostavke poglavito zbog 
bošnjačke želje za pretvaranjem BiH u bošnjačku nacionalnu države i srpske 
nezainteresiranosti za bilo kakvu Bosnu i Hercegovinu koja prelazi granice Republike 
Srpske kao etnički srpske države, te netolerancije i radikalizma i u elitama i u pučanstvu 
triju nacionalnih zajednica BiH, ili u slijepoj ulici truljenja i propadanja kao kolonijalnoga 
protektorata stranih sila. Autoričin pesimistički zaključak se pokazao opravdanim, 
budući da je njezina knjiga dočekana na nož upravo od bošnjačko-muslimanskih 
nacionalnih ideologa, javnosti, političkih stranaka i inteligencije bez ikakvoga kritičkoga 
promišljanja, nego samo povišenom i šupljom retorikom, te starim optužbama kako 
Hrvati, vjerojatno perfidnije nego Srbi, “dijele Bosnu“ koja je u tom diskursu prikazana 
malne kao stara povijesna zemlja Bošnjaka muslimana, dočim su u njoj Hrvati i Srbi ili 
uveženi stranci, ili nacionalno neosviješteni Bošnjaci- čitaj Muslimani- što je za bilo koga 
tko poznaje povijest besmislica koju ne treba ni posebno komentirati. Glavni tekst 
autorice, u kom je opisana, sažeto, problematika razrađena u knjizi, dostupan je na 
stranicama magazina “Status“ na poveznici: 
http://cd.bos.rs/online-citanka-novi-lideri-nove-mogucnosti-10/uploaded/Mirjana%20Ka 
sapovic%20(2007).pdf, te 
https://www.hercegbosna.org/STARO/download-hr/Kasapovic.pdf , naslova 
"Metodološki problemi kritike konsocijacijske demokracije u Bosni i Hercegovini“, s 
autoričinim zlogukim predviđanjem: Konsocijacijsko rješenje nije opcija koja trajno “stoji 
na stolu“. Može doći vrijeme kad će biti prekasno i za nju. Bojim se da bi tek tada najveći 
kritičari konsocijacijske demokracije posegnuli za njom kao jedinim spasonosnim 
rješenjem za Bosnu i Hercegovinu 


Vatroslav Murvar: Na izvorima srpskih neistina 

Knjiga Vatroslava Murvara, autora koji je nakon sloma NDH potražio utočište u Italiji i 
SAD (po struci je bio pravnik, s doktoratom iz pravnih i političkih znanosti), objavljena je 
prvi puta pod naslovom “Na izvorima neistina“ u Zagrebu 1941., a pretisnuta 1991. 
Koliko je poznato, radi se o prvome djelu koje sustavno razotkriva sav stupanj i opseg 
bujice laži koja je, financirana i promovirana od velikosrpske intelektualne i političke elite, 
zasipala europska i svjetska središta političke moći. “Na izvorima srpskih neistina“ stoga 
nije historiografsko, nego povijesnopublicističko djelo. Rad je podijeljen na dvije knjige i 
deset poglavlja, od kojih su najinteresantnija: Hrvatski narod i Hrvatska; Dalmatinska 
Hrvatska; Bosanska Hrvatska, Hrvatski književni jezik i narodne pjesme; Hrvatska 
književnost i kultura; Država Hrvatska. Glavna je vrijednost Murvarova uratka u obilju 
točno navedenih citata i vrela- sam auktor ništa nije izmislio, «dodao» niti krivotvorio. 

U mnoštvu detalja vidljiva je zajednička nit: od Vuka Karadžića, osnivača velikosrpske 
ideologije u prvoj polovici 19. stoljeća, preko najeminentnijih pojava srpske kulture i 
znanosti - Jovan Skerlić, Jovan Cvijić, Aleksa Ivić, Slobodan Jovanović, Stojan Protić, 
Stanoje Stanojević - teče jedna te ista rijeka laži, izmišljotina i krivotvorina. Sljedeći 
primjeri bi mogli poslužiti dobrom ilustracijom sadržaja knjige: Vuk Karadžić, 
skupljajujući folklornu baštinu katolika i muslimana po Hrvatskoj i Bosni, izbacuje 
«nepoćudna» drugonacionalna imena i ubacuje srpsko, kojega u samim navedenim 
pjesmama nije ni bilo- što je vidljivo i iz drugih folklorističkih zbirki, kao i nezgrapnosti 
pjesama kojima je poremećen ritam kazivanja i sročnost umetanjem nepostojećega 
srpskog imena; također, u radu o Boki Kotorskoj, Karadžić se upire iz petnih žila da 
Hrvatima-katolicima u Boki pripiše etničko srpstvo- sam priznavši da srpskoga imena ni 
samosvijesti među katolicima tamo nema, ubacujući bajkovita objašnjenja o nastanku 
toga kraja (što bi, tobože, trebalo biti uzročnikom nepostojanja srpskih nacionalnih 
osjećaja kod Kotorana), i to sve uz bizarne pripomene tipa «...kaže se..», «..narod 
priča...», «..postoji u narodu...»... Tu tradiciju jezičnog srbovanja - sam je Karadžić 
«izumitelj», uz začetnike slavistike Šafarika i Kopitara, te drugog tendencioznog i učenog 
austro-slavenskog slovenskog filologa Franca Miklošiča, slavne alkemijske formule po 
kojoj su svi Srbi štokavci. On, kao ni njegovi zatrovani sljedbenici, nije primijetio da time 
iz korpusa srpskoga naroda isključuje velik dio ozemlja i pučanstva južne i istočne Srbije 
koje izvorno govori neštokavskim torlačkim narječjem; isto tako, da je počinio trivijalnu 
logičku pogrješku izjednačivši podskup - Srbi - s cijelim skupom - štokavci - jednako kao 
da se iz tvrdnje da su svi Šveđani Europljani izvodi zaključak da su svi Europljani- 
Šveđani. Ta je šovinistička nezajažljivost još vidljivija uzme li se u obzir da je preko tri 
stoljeća prije Karadžića i njegovih skutonoša razvijana hrvatska književnost na 
štokavskom narječju u Hercegovini, Bosni, Dubrovniku, Dalmaciji i Slavoniji s hrvatskim 
imenom i svim nacionalnim obilježjima- dok srpske štokavske književnosti nije ni bilo. 
Kulturna «krađa» nastavlja se prevođenjem na srpski i izdavanjem pod lažnim imenima 
hrvatskih auktora Gundulića, Kačića-Miošića, Došena, Reljkovića, Šenoe, ..-nazivci 
«ilirski», «slovinski» i «hrvatski» obvezno se krivotvore pod imenom «srpski». U području 
je pak zemljopisa i etnografije naveću količinu fantazijskih projekcija «proizveo» Jovan 
Cvijić: nabrojio je proizvoljno milijune Srba koji nisu postojali nigdje do u njegovoj 
imaginaciji, «elegantno» i samovoljno pribrojivši mnoštvo Hrvata, Muslimana, Albanaca i 


Bugara; također, njegova je povijesna fantazmagorija jednako komična: mučeći se da 
dokaže povijesno srpstvo Bosne i Hercegovine, a ne imajući vjerodostojnih argumenata, 
pribjegao je krivotvorenju zemljovida i povijesnih karata. Cvijićevi povijesni uradci o 
Bosni i Hercegovini - kao i Albaniji i Makedoniji - potpuno su bezvrijedno štivo koje sada 
nema odjeka nigdje osim u glavama velikosrpskih mitomana. 

Među samo još nekim bizarnim krivotvorinama i malignim šovinističkim izmišljajima 
koje je Murvar strpljivo nabrojio spadaju i: tobožnje «pravoslavlje» biskupa Grgura 
Ninskog; navodno «srpstvo» povijesne Dalmacije, kao i kipara Ivana Meštrovića; 
izmišljeni intervju s Augustom Šenoom srpskoga krivotvoritelja Mite Đorića koji je 1892. 
izdao posrbljeno «Zlatarovo zlato»; mimikriju i oportunizam hrvatskoga filologa, slavista 
Vatroslava Jagića, koji je zbog karijerističkih razloga prošao 5 faza kvazinacionalne 
«identifikacije»: hrvatsku, hrvatsko-srpsku, rusko-srpsku, slovensku i srpsko-hrvatsku. 
Autentičnost iskaza nacionalne pripadnosti, kao i utemeljenost znanstvenih radova koji 
se dotiču jezično-nacionalnih prijepora Jagića, kao i nekih drugih hrvatskih herostrata 
poput Tome Maretića- više su nego dvojbeni. Tu nalazimo i posve proizvoljno baratanje 
demografskim, povijesnim i etnografskim odrednicama: Slobodan Jovanović, Aleksa 
Ivić, Jovan Cvijić, a koje nikakva znanstvena istraživanja niti statistike nisu potvrdile- ni 
prije, a ni kasnije. Murvarova je nevelika knjiga koja obaseže oko 150 stranica pravo 
obilje podataka o sustavnoj velikosrpskoj promičbi zasnovanoj na falsifikatima i lažima. 
Jedan je dio te propagande ušao u učevnike i kulturnopovijesna djela stranih autora, no 
većina je raskrinkana i bačena na smetljište pseudoznanosti. Posljednje su joj utočište 
srpske «znanstvene» institucije koje se još koprcaju u živome pijesku propaloga 
velikosrbizma. Valja naglasiti kako je ta ideologija, pače svjetonazor, zajedno s dodatnim 
krivotvorinama i poluistinama, stožer protuhrvatske propagande dominantne u srpskim i 
srbijanskim medijima, te akademskoj zajednici postjugoslavenske Srbije, a može se 
slobodno reći i “vascelog srpskog sveta“. 


Zlata Bojović: Istorija dubrovačke književnosti 

Knjiga ugledne beogradske književne povjesničarke Zlate Bojović, “Istorija dubrovačke 
književnosti", izdana je prvi puta 2014. i bučno je, u srpskoj javnosti, najavljena kao knjiga 
koja se pojavila “sa dva veka zakašnjenja“. Pritom se sigurno mislilo na činjenicu da 
srpska akademska zajednica nije napisala ništa obuhvatno o toj regionalnoj hrvatskoj 
književnosti od devetnaestoga stoljeća nadalje, za razliku od hrvatskih književnih 
povjesnika koji su tu problematiku temeljno obradili produbljujući spoznaje, sve od Đure 
Šurmina 1898., preko Milorada Medinija 1903. i Branka Drechslera 1914., do modernih 
sinteza Mihovila Kombola, Ive Frangeša, Marina Franičevića, Nikice Kolumbića, Rafe 
Bogišića, Slobodana Prosperova Novaka i drugih. U tim je djelima dubrovačka regionalna 
književnost sustavno, eruditski i nadahnuto prikazana kao dio mozaika hrvatske 
književnosti, i to ne s tendencijom da se dokazuje kako je ta književnost hrvatska- jer to 
bi bilo ravno naporu da se dokaže kako je voda mokra- nego se, autentičnim školničkim 
erosom taj dio književnosti ne samo situira i periodizira, nego se, uz obilje podataka i 
detekciju književnojezičnih i umjetničkih silnica, dubrovačka književna i pisana kultura i 


laičkomu čitatelju čini ne samo dostupnom, nego i upravo magnetično privlačnom. Toga 
svega nema u srpskim obradbama dijela južnohrvatske književnosti, autorima kojih su 
velikosrpski ideolozi poput Pavla Popovića, Miroslava Pantića, te priduženih srbokatolika 
Petra Kolendića i Jorja Tadića. U njima, i kad su najbolja i kada daju uistinu vrijedne 
spoznaje o pojedinostima dubrovačke književne prošlosti, vlada, osim srpske 
propagandističke tendencioznosti, poglavito duh štreberske učmalosti i dosade. Dosezi 
beogradske raguzeološke škole, unatoč mnogim minijaturističkim vrijednim prinosima, 
omeđeni su dvjema zaprjekama koje ih obezvrjeđuju: tendencioznošću kojom nasilu 
pokušavaju ugurati taj dio hrvatske književnosti u srpski, ili neki nemušti južnoslavenski 
nehrvatski kanon, te kognitivnim poremećajem koji naravno slijedi iz toga motrišta i 
rezultira u nekoherentnoj slici cijele te književne kulture koja nema, iz njihova očišta, ni 
pravoga korijena ni nasljedovatelja, a što je vid književnopovijesne fatamorgane i sljepila. 


Zlata je Bojović stručnjakinja za pjesnika Petra Kanavelića - koji se u srpskoj književnoj 
javnosti preziva Kanavelović, a koji je, budući da je Korčulanin, “volšebno" nestao iz 
njezina prikaza dubrovačke književnosti budući da nije ni rođen ni umro u Dubrovniku, pa 
je tako po autoričinu vidozoru, neko čudo budući da je Dubrovnik prikazivan kao grad 
potpuno izoliran od ostatka Hrvatske, napose Dalmacije, pa je tako Kanavelića zadesila 
sudbina da bude tek mrzovoljno i usput spomenut na nekoliko stranica, a obrađen- 
nigdje. Još je gora sudba zatekla oca hrvatskoga jezikoslovlja Bartola Kašića - spomenut 
na tri mjesta, od toga jedanput u podrubnici; Jakov Mikalja nije ni spomenut, a Joakim 
Stulli ili Stulić je dobio dvije stranice kratko opisanih napomena o njegovu 
monumentalnom rječniku. Interesantno je kako autrorica vješto prešućuje, gdje god 
hrvatskim. Umjesto toga ilirsko ime ostaje ili oznakom za neki nedefinirani slavenski 
jezik, ili lokalni dubrovački koji je, sugerira se, “zapravo“ srpski. U djelu se pojavljuju i 
nevjerojatna otkrića- na primjer, autorica je izumila neke navodne ,Novopazarske zapise“ 
dubrovačkog trgovca Sime Budmanija, djelo koje uopće ne postoji. Na stranici 478 knjige 
postoji spomen o tim navodnim zapisima koje nitko nije vidio, jer toga imena ni nema. a 
dio toga većinom talijanski pisanoga teksta postaje ,Lamenti Srba turskih podanika“, što 
je prijevod s talijanskoga o Servianima, koje dotični marginalni trgovac miješa s Grcima, 
jer je to njemu, katoliku, sve bila šizmatička kaša. Po Bojovićevoj to je, navodno, 
Budmanijevo suosjećanje sa sunarodničkom rajom, a ne naknadni, i to talijanski napis 
koji je izdan posthumno i nema veze s tom osobom. Na stranicama 480 do 481 piše o 
navodnim ,Staroraškim sećanjima“ Nikole Boškovića, oca Ruđera Boškovića- tekstu koji 
ne postoji pod tim imenom, a autorica raznježeno piše o tom kako je Nikola Bošković u 
Raškoj, u manastirima, vidio freske “svih kraljeva kuće Nemanjića s njihovim kraljicama". 
Knjiga, podijeljena u četiri odjeljka- humanizam, renesansa, barok i prosvjetiteljstvo, 
završava, uz spominjanje “neizbežnog" budimskog trgovca Jefte Popovića koji je na 
ćirilici izdao Gundulićeva “Osmana“ u okviru sabranih dela Jefte Popovića, te izdanja 
“Osmana“ u Dubrovniku 1826. ahistorijskim bizarnom rečenicom da je: “sa štampanjem 
“Osmana" završavala se dubrovačka književnost i postajala deo književne i kulturne 
istorije“. 


Hrvatski povjesničari književnosti prigovorili su knjizi Bojovićeve, a koja je vremenom 
postala i sveučilišnim udžbenikom, da zanemaruje ili minimizira doprinos hrvatskih 
jezikoslovaca i književnih povjesnika, a što je uvelike točno. Također, da tu regionalnu 
literaturu prikazuje kao hermetički izoliranu od ostatka hrvatske književnosti, što je isto 
točno, budući da je dubrovačka književnost samo dio južnohrvatskoga književnoga 
kompleksa kojeg tvori četverokut Korčula- Dubrovnik-Hvar i Kotor. No, osim ukazivanja 
na proizvoljnosti i jednostranosti, čitatelju se nameće dojam kako je knjiga svojevrsni 
svjetonazorski unikum- opisuje književnu tradiciju koja nije dio nikakve šire tradicije, koja 
je navodno nastala zasebno, bez dodira s ostalom hrvatskom pisanom kulturom- osim 
možebitnih doticaja sa srpskom, a potječe iz romanske, latinsko-talijanske kulture. Ta je 
književnost, kad je pisana na nekom južnoslavenskom idiomu, po autorici “zapravo“ 
srpska, jer je, ako ne baš najčešće izrijekom, no pretpostavlja se, pisana srpskim 
jezikom. Prvo valja reći da je dubrovački slavenski jezik hrvatski zapadnoštokavski 
ijekavski dijalekt uz mnoge čakavske osebujnosti; da je često spominjana “lingua 
serviana“ istoznačnica ne za srpski jezik, nego za ćirilične tekstove i dopise dubrovačke 
slavenske kancelarije sa Srbijom; da nijedan dubrovački pisac svoj jezik nije nikad 
nazvao srpskim, nego, kad rabi nacionalno ime, hrvatskim, uz slovinski i ilirski što su bile 
istoznačnice za hrvatski - konačno, još u devetnaestom stoljeću žestoki je hrvatski 
rodoljub i osnivač riječke filološke škole Fran Kurelac svoj jezik zvao isključivo 
slovinskim; da su praktički sva izdanja dubrovačkih pisaca u kanonskom obliku, a koja 
autorica koristi, priređena u ediciji zagrebačke JAZU, kasnije HAZU “Stari pisci hrvatski“, 
dok srpskih filoloških izdanja dubrovačkih autora jednostavno- nema; da je hrvatska 
književnost od romantizma do postmodernizma, dakle od Ivana Mažuranića do Pavla 
Pavličića i Luke Paljetka i tematski, i jezično, i kulturnopovijesno, i imagološki apsorbirala 
te proširila taj dio vlastite književne baštine. Pročita li se knjiga Bojovićeve, nameće se 
dojam kako je to djelo, uz sve već rečene primjedbe, jednostavno- dosadno. Razvidno je 
kad srpski književni povjesnici poput Miodraga Popovića, Vase Milinčevića ili Jovana 
Deretića, kad pišu o vlastitoj, srpskoj literaturi, pišu i učeno i nadahnuto. Upravo to, uz 
navedene zamjedbe, najbolje diskvalificira “Istoriju dubrovačke književnosti“- dosadno 
pisano djelo o nekom književnom mrtvacu kojeg bi se rado prisvojilo zbog tobože viših 
nacionalnih ciljeva, no taj se mrtvac ne osjeća vlastitim pretkom, nego nečim bitno 
tuđim, uz zoran i jalov napor da ga se izdvoji iz hrvatske pisane kulture. 

Dušan Bilandžić: Hrvatska moderna povijest 


HRVATSKA 
MODERNA 
POVIJEST 


Također, na: 
https://cloudflare-ipfs.com/ipfs/bafykbzacedoznotdz7xxowurga2wvxe6vzix4q5eie5rw6v 
4qxc4k33lgats6?filename=Du%C5%A1an%20Biland%C5%BEi%C4%87%20-%20Hrvatska 
%20moderna%20povijest-Golden%20marketing%20%281999%29.pdf 


Bilandžićeva Hrvatska moderna povijest spada u najbolja djela suvremene hrvatske 
historiografije- i po modernosti pristupa, i po obuhvatnosti i temeljitosti raščlane, kao i po 
monumentalnosti ostvaraja. Radi se o knjizi većega formata od preko 800 stranica, s 
obiljem podataka, tablica, brojki, citata i statistika. Pokriveno je razdoblje od 1848. do 
1999., no, na nejednak način. Doba od 1848. do 1941. zauzima svega oko 120 stranica - 
cijela Kraljevina Jugoslavija je «dobila» odjeljak od 68. do 120. stranice. Nakon izvrsnog 
prikaza 2. svjetskoga rata na tlu bivše Jugoslavije - vjerojatno najboljega sustavnoga 
opisa u modernoj historiografiji koji se nije rasplinuo u nevažnim detaljima, Bilandžić se 
bacio na obradbu svoje «uže specijalnosti»: komunistička Jugoslavija se rastegla od 
204. do 779. stranice - sam je velikosrpski projekt, koji je u konačnici srušio SFRJ, 
prikazan na 30 stranica. Knjiga završava epilogom koji, nakon izričitoga auktorova iskaza 
da je vremenska distanca premala e da bi se dao povjesničarski mjerodavan prikaz, daje 

kratki oris Bilandžićeva poimanja ratova na području propale Jugoslavije od 1991. do 
1999. Tako je u 17 poglavlja i epilogu autor ocrtao posljednje stoljeće i pol u povijesti 
hrvatskoga naroda, istodobno pokrivši dobar dio onoga što bi se, u nedostatku boljega 
imena, moglo nazvati «povijest Jugoslavije». 


Bilandžićev je svjetonazor razvidan već nakon čitanja prva dva-tri poglavlja: autor drži 
zapadnu liberalnu kapitalističku civilizaciju za «najbolji od svih svjetova», ili «najmanje 
loš»; Hrvate pak kao integralni dio te i takve uljudbe, i u svojoj knjizi prati putove i 
stranputice hrvatskoga naroda u borbi za nacionalnu individualizaciju i samobitnost. 
Katkada su piščevi iskazi protuslovni: na primjer, nije jasno koliko je komunistički pokret 
«dobar», «zao» ili, jednostavno, «nužno zlo» za Hrvate u 2. svjetskom ratu- ima li se na 
umu da se u konačnici komunizam pokazao ne samo kao sterilan, nego i maligni 
društvenopovijesni projekt. Čini se da je Bilandžićeva komunistička prošlost utjecala na 
to da sam autor, možda i nesvjesno, mijenja vrijednosne procjene tijekom pisanja. 
Također, vidljiva je značajka Bilandžića kao povjesničara «nevjera» u mogućnost malih 
naroda da ostvare svoje nacionalne ciljeve ako nisu u skladu s interesima velesila - 
doduše, tu se mora priznati da je autor izrijekom nekoliko puta naglasio da postoje 
povijesni trenutci kada je moguće, smjelošću i mudrošću, aktivno uobličiti vlastitu 
budućnost-pa i kada se radi o «malim» narodima. Nije baš jasno da li u takvim 
situacijama «veliki» ionako provedu svoju volju, ili, što se može protumačiti iz dijelova 
knjige o Drugom svjetskom ratu i poraću- «veliki» nekad ustuknu ili jednostavno «dignu 
ruke» suočeni s odlučnošću «malih». Osebujnosti , a i slabosti “Hrvatske moderne 
povijesti“ su u trajnoj Bilandžićevoj fascinaciji životom i djelom Josipa Broza Tita što 
nerijetko daje iskrivljenu sliku zbivanja. Autor nije prešutio negativne pojave Titove 
diktature, Bleiburških zločina i kulta ličnosti, ali ih je, uzmu li se u obzir ostala povijesna 
vrela i živo ljudsko iskustvo- u priličnoj mjeri umanjio. Još je vidljivija druga glavna 
«mana» knjige: nerazmjer u kojemu razdoblje komunističke Jugoslavije - oko trećine 
opisanoga perioda - «dobija» skoro četiri petine cijele knjige. Dobar dio knjige i nije 
povijest Hrvata u Jugoslaviji, nego prije povijest Jugoslavije iz hrvatskoga motrišta. 

No, usprkos navedenim dubiozama, neprijeporno je da Hrvatska moderna povijest ostaje 
do sada jedinstvenim pothvatom: tako cjelovit opis novije hrvatske historije još nitko nije 
dao. Knjiga obiluje svježim idejama i propitivanjima: na primjer, nasuprot 
prevladavajućim stavovima o nezrelosti hrvatske političke elite u razdoblju Prvoga 
svjetskoga rata, Bilandžić argumentirano obrazlaže da «jugoslavenska opcija» i nije bila 
baš lutanje «gusaka u magli», nego možda najmanje loš potez. Isto tako, doba NDH i 
sudjelovanje Hrvata u različitim sukobljenim vojskama obrađeni su najsustavnije i bez 
premca u dosadašnjoj literaturi- auktor je eruditski, a opet vrlo pregledno prikazao sraz 
nacionalnih stremljenja i ideologija postavljenih na šire platno svjetskopovijesnog 
vrtloga događaja. Bilo koji «ljubitelj» komunističkih spletkara i njihovih ideoloških 
sukobljavanja koja su imali dugotrajne posljedke po budućnost naroda na jugoistoku 
Europe, može u ovoj knjizi naći pravo obilje materijala i dosad neobjavljivanih 
dokumenata. Uzme li se sve to u obzir, Hrvatska moderna povijest ostaje 
najambicioznijim hrvatskim suvremenim historiografskim prikazom s najviše vrlina i 
najmanje mana. 

Davor Domazet Lošo: Hrvatska i veliko ratište, 
2002. 


HRVAT i 


Knjiga admirala Davora Domazeta, bivšega načelnika Glavnog stožera OS RH, vjerojatno 
je najbolja analiza rata na području propale Jugoslavije u razdoblju 1991-1995. Ime 
«Hrvatska» u naslovu nije ograničujuće, jer je u Domazetovu djelu potpuno pokriven i rat 
u Bosni i Hercegovini. Odlike ove knjige su sljedeće: pisana je kao stručna raščlamba, no 
autor nije dopustio da se pretvori u zamornu skolastičku studiju, te je izbjegao zamke i 
suhoparnoga specijalističkoga izlaganja, kao i senzacionalističke publicističke sapunice; 
prva je to i najobuhvatnija knjiga na svijetu u kojoj je dana raščlana i događaja na terenu, 
i geneze sukoba, i uloge «međunarodne zajednice», i geopolitičkih interesa i ambicija 
velikih (i nešto manjih) sila. U Hrvatskoj i velikom ratištu primijenjen je do sada 
najmoderniji pristup: dosta statične geopolitičke teorije, kojima je obilovala svjetska 
literatura- na primjer, Brzezinski: Velika šahovska ploča, te Huntington: Sukob civilizacija- 
raspravljene su kao integralni dio suvremene strategije, koju je auktor razjasnio preko 
pojmovlja teorije determinističkoga kaosa. Knjiga je podijeljena u 9 poglavlja: 
Strategijske odrednice ili sveobuhvatni pristup ratu; Kako je pripremana agresija na 
Hrvatsku ili preoblikovanje JNA u srpsku imperijalnu silu; Uloga JNA kao srpske 
imperijalne sile u bosanskohercegovačkom ratu; Strateški pristup operacijama 


14 


oslobađanja okupiranih područja RH-pripreme; Oslobodilačke operacije Hrvatske vojske- 
uvjerljivost vojne moći i/ili promjena strategijskog odnosa; Vojne, političke i diplomatske 
igre na velikom ratištu od godine 1993. do 1995.; Sukob interesa ili Tuđmanove strateške 
odrednice u Domovinskom ratu; Nova strategija integracije prostora ili konstanta 2K; 
Odrednice suvremenoga modela rata. Djelo je bogato ilustrirano shematiziranim 
zemljovidima koji pokazuju različite vojne i političke parametre tijekom rata, kako u 
Hrvatskoj, bivšoj Jugoslaviji, tako i u svijetu; također, grafovima su prikazane simulacije 
međuodnosa različitih varijabli kojima operira suvremeno ratovodstvo. No, da se ne 
stekne dojam kako se radi o nepristupačnoj akademskoj studiji, valja reći da je 
Domazetova knjiga izvrsno - premda ne i žurnalistički «lagano» - pisano djelo koje daje 
objasnidbu mnogih, širemu čitateljstvu zanimljivih tema: zašto je Hrvatska izbjegla 
stratešku zamku napada na vojarne - takozvani «Špegeljev plan»; zašto je od Hrvatske 
«međunarodna zajednica» «pravila» agresora; zašto Hrvatska nije službeno objavila rat; 
zašto je pala Bosanska Posavina; tko je i kako spasio Bosnu i Hercegovinu; zašto je pala 
Srebrenica ? Te, kao i druge kontroverze i mitove - o navodnoj «neobaviještenosti» i 
«nesnalaženju» vanjskih čimbenika rata, od SAD preko Britanije, Francuske i Njemačke 
do Rusije; ili, o tobožnjoj «ravnopravnosti» u JNA, koja je još u 80im godinama, više od 5 
godina prije izbijanja rata, ozbiljno počela preobrazbu u vojnu silu podređenu srpskim 
imperijalnim interesima, Domazet je lucidno analizirao i protumačio na do sada 
nedosegnutoj razini. 

Ivo Pilar: Južnoslavensko pitanje 

Kultno djelo osnivača hrvatske geopolitike Ive Pilara “Južnoslavensko pitanje“, izašlo 
1918. na njemačkom pod autorovim pseudonimom Siudland, zabranjivano je u doba prve 
Jugoslavije; autor je proganjan, zatvaran, maltretiran i teroriziran, a njegovo navodno 
samoubojstvo 1933. pod sumnjivim okolnostima najvjerojatnije je bilo političko 
umorstvo koje je izvršila ondašnja jugoslavenska policija. Samo je djelo prevedeno na 
hrvatski tekar 1944., a prevoditelj Fedor Pucek je ubijen od komunista. Glede same 
knjige, ovo kapitalno djelo s područja odnosa i identiteta južnoslavenskih naroda odmah 
su prepoznali velikosrbi i jugounitaristi, koji su dobro iščitali njezinu poruku i upozorenje 
Hrvatima neka se ne upuštaju u državne kalkulacije, avanture i kombinacije potencijalno 
pogubne za Hrvatstvo. Panično su kupovali u bečkim knjižarama i u drugim gradovima 
bivše Monarhije primjerke knjige tiskane na njemačkom, želeći ju izbrisati s lica zemlje. 
Kako piše hrvatski književni povjesnik Dubravko Jelčić, prvo o djelu, a zatim o sudbini 
prevoditelja: U dugom nizu godina Pilarova knjiga bila je doista jedina sustavna i 
pregledna, povijesno objektivna raščlamba velikosrpske imperijalne ideje, njezine 
geneze, njezinih ciljeva, njezine metode, knjiga prave udžbeničke vrijednosti u 
najpozitivnijem smislu te riječi, i oni koji su imali sreću da su svoja prva temeljita znanja 
o tome, i o hrvatsko-srpskim odnosima uopće tijekom zadnjih 140-150 godina, crpili iz 
nje, i svoju orijentaciju temeljili na spoznajama koje im je ona pružila, bili su pošteđeni 
mnogih zabluda i lutanja, na koje su bili osuđeni oni drugi, kojima su misli i uvjerenja 
formirali pisci jugoslavensko-srbofilske orijentacije, koji su u prvoj, kraljevskoj Jugoslaviji 
bili protežirani a u drugoj, titovsko-komunističkoj, čak i jedino mogući. U vrijeme prvoga 
svjetskoga rata, kad se uz ostalo odlučivala i sudbina hrvatskoga naroda, Pilar alias 

Sudland zastupao je zrele političke koncepcije bitno suprotne tragičnom defetizmu 
Trumbićevih i Supilovih pogleda. Pilar je unaprijed, dalekovidno, znao i ono što Supilo nije 
dokučio nikada, a Trumbić je uvidio tek poslije osobno stečenog iskustva, da je 
hrvatsko-srpska državna zajednica moguća samo na štetu Hrvata i da ona, u krajnjem 
cilju, može dovesti, i mora dovesti, samo do njihova nestanka pred agresivnom 
mitomanskom najezdom velikosrpskog barbarstva“, te o Fedoru Puceku: Dvije godine 
kasnije, 1945. godine, bio je to - to jest, Pucekov prijevod knjige na hrvatski - dostatan 
razlog "osloboditeljima' da ga po kratkom postupku oslobode života. Time su 
jugokomunisti potvrdili da se, kad je riječ o Hrvatima i hrvatstvu, nimalo ne razlikuju od 
Velikosrba. Jasno je i zašto: istina je bila, i jest, najveći neprijatelj i jednima i drugima. 
Ona je ugrožavala samu egzistenciju njihovu“. Pilarova je knjiga u tom prijevodu, 
pisanom korijenskim pravopisom, pretisnuta 2017. “Južnoslavensko pitanje i svjetski 
rat" sastoji se od devet poglavlja: Postanak balkanskih Slavena; Hrvati i stvaranje 
hrvatske države; Srbi i stvaranje srpske države; Bosna i stvaranje bosanske države; 
Katolicizam i pravoslavlje; U čem je srž južnoslavenskog problema; Monarhija i južni 
Slaveni; Hrvatsko-srpsko nastojanje oko jedinstva; Rješenje južnoslavenskog pitanja. 
Pilarov je prikaz u skladu s povijesnom znanosti onoga doba, te jeu mnogočem zastario, 
što nije autorova krivnja - na primjer, tu je predodžba o navodnim bogumilima, bugarskoj 
manihejskoj sekti koja je tobože bila dominantna u staroj Bosni, što nije istina. Bogumila 
nikad u staroj Bosni i Humu nije bilo, a lokalna Crkva bosanska ili krstjani bila je samo 
regionalna pravovjerna kršćanska crkva, te uvijek manjinska. Također, Pilarovo 
tumačenje etnogeneze Hrvata i Srba je isto nadiđeno, a i oris stvaranja, te rasta 
nacionalnih ideologija pripada prošlosti. Pilarova je reputacija u nacionalnim hrvatskim 
krugovima u 21. stoljeću doživjela renesansu, a njegovo je najpoznatije djelo proglašeno 
malne proročkim tekstom- što isto ne odgovara istini. Ono u čemu je Pilar bio bitno u 
pravu je da je bilo kakva južnoslavenska država neodrživa na dulje staze zbog 
civilizacijskoga sraza među narodima koji ju tvore- a pritom nije baš uspješno 
prognozirao rast islamskoga ekstremizma i muslimanske neuklopljivosti u zapadni 
civilizacijski krug, što je u skladu s pravaško-starčevićanskim stajalištem prema 
Bošnjacima-muslimanima kao navodno neprobuđenim Hrvatima; svetosavsko je 
pravoslavlje Pilar točno detektirao kao nepomirljiv uzrok nemogućnosti bilo kakvomu 
suživotu sa Srbima, a lucidno je intuirao ranu slavistiku Dobrovskog i Šafarika kao jednog 
od glavnih izvora velikosrpske ideologije, što je tek potkraj 20. i početkom 21. stoljeća 
jasnije prepoznato. Dijelovi knjige o austrougarskoj monarhiji i onodobnim političkim 
orijentacijama Hrvata imaju sad jedino povijesnu vrijednost. Pravo je pitanje je li Pilarova 
knjiga u 21. stoljeću u bilo čemu aktualna? Ona je historiografski potpuno zastarjela, što 
u konačnici nije autorova krivnja. | etnogeneza, i kulturogeneza, i nastanak te razvoj 
modernih nacija, njihovih svjetonazora, težnji i ciljeva- modernije su i drugačije opisali 
drugi hrvatski povjesničari, politolozi, jezikoslovci, demografi, kulturolozi. Ono što ostaje 
živo u Pilarovu djelu je centralni naglasak na svetosavskom pravoslavlju kao stožernoj 
srpskoj integrativnoj ideologiji koja je, uz dodatak kontradiktornog kaardžićevskog 
jezičnoga pansrbizma ostala, uz manje izmjene, nepromijenjenom kroz posljednja dva 
stoljeća, i kao takva, okamenjena, truje i dalje odnose Srba sa susjednim narodima. Za 
Hrvate je Pilarova knjiga, u tom surječju, unekoliko lokalna i ograničena prethodnica 

Huntingtonova ideologema sukoba civilizacija, te predstavlja važan dio baštine hrvatske 
političko-povijesne misli. 

Laura Silber i Allan Little: Smrt Jugoslavije 


Novinarski uradak Smrt Jugoslavije , nastao zajedno s BBC-jevom dokumentarnom 
serijom, visoko je cijenjena, praktički obvezatna literatura u krugovima čitatelja 
zainteresiranih za propast komunističke jugoslavenske države. Radi se o tipičnom 
žurnalističkom ostvarenju, temeljenom na mnoštvu intervjua, tračeva, neprovjerenih 
informacija i anegdotalnih pitoresknosti. Kao takvo, vjerojatno je ne samo uvod, nego i 
vrhunac razumijevanja krize i raspada SFRJ za prosječnu globalnu čitateljsku publiku. I, 
time je sve rečeno: ova žurnalistička senzacija je potpuno nedostatna i kao povijesno, i 
publicističko-analitičko, i kao književno djelo. Njena je jedina «vrlina» u pristupačnosti i 
jasnoći prikaza za strane čitatelje kojima je propala Jugoslavija - a i problematika 
nacionalnih lojalnosti, kao i međucivilizacijski sukobi - terra incognita. 

U rijetke vrijednosti Smrti Jugoslavije valja ubrojiti jasnu konstataciju da je glavnim 
uzrokom - koliko god se petljalo s pokušajima površnih objasnidbi - rata na području 
raspadnute Jugoslavije velikosrpski agresivni šovinizam. Stavi li se to na stranu, za 
nekoga tko nije potpuni ignorant, u ovoj knjizi ima malo vrijednoga: autori su pribjegli 
nizanju nepotkrijepljenih naklapanja, uloge su pojedinih vanjskih čimbenika (SAD i razne 
europske zemlje) prikazali na posve neadekvatan, možda i svjesno lažan način (ispada 
da su strane vojne i političke sile nekakva zbunjena nevinašca ili kratkovidni, 
neobaviješteni «turisti»), dok je raščlana nacionalnih ciljeva, težnji i povijesnih korijena 
nacija koje su tvorile Jugoslaviju upravo smiješna u svojoj površnosti. 

Sve u svemu, Smrt Jugoslavije se može preporučiti jedino krajnjim neznalicama da se 
upoznaju s imenima i više-manje stereotipnim ulogama glavnih sudionika ratova u 
Hrvatskoj i Bosni i Hercegovini. Za sve je ostale ova knjiga potpuno bezvrijedna. 

Veljko Kadijević: Moje viđenje raspada 


Knjiga Veljka Kadijevića, posljednjeg načelnika Generalštaba oružanih snaga SFRJ, 
karakteristično je ostvarenje smušenoga velikosrpsko-jugounitarnoga uma, sa svim 
pripadajućim mitologemima, projekcijama, prizemnim naklapanjima, tračevima i 
paranoidnim projekcijama. Ovo djelo ima sljedeća poglavlja: MEĐUNRODNE OKOLNOSTI 
I NJIHOV UTICAJ NA RASPAD SFRJ; GLAVNI POBLEMI U ZEMLJI | NJIHOV UTICAJ NA 
RASPAD SFRJ; SISTEM SOCIJALISTIČKOG SAMOUPRAVLJANJA U FUNKCIJI 
RAZBIJANJA SFRJ; ORGANIZACIJA DRŽAVE | NJEN UTICAJ NA RASPAD SFRJ; STANJE, 
PROBLMI I ULOGA ORUŽANIH SNAGA JUGOSLAVIJE; VAŽNIJI DOGAĐAJI ZAVRŠNE 
FAZE RAZBIJANJA SFRJ, s potpoglavljima 1. Napadi na JNA u Slovenji 2. Ustavne 
promjene 1988. godine i reforme društva 3. Oružani sukobi u Sloveniji 4. Rat u Hrvatskoj 
5. Događaji i rat u Bosni i Hercegovini. 6. Neka specifična pitanja, te ZAVRŠNE OCJENE 
Ako ova knjiga ima ikakvu vrijednost osim kao psihograma srpske nacionalne patologije, 
to je u jasnom iskazu svjetonazorske identifikacije jugoslavenstva i pansrpstva u 
ponešto razvodnjenoj inačici, te u izravnom svjedočenju o tom kako je tobožnja 
općejugoslavenska vojska, JNA, bila percipirana od najbrojnijega, srpskoga kadra, kao 
instrument srpske nacionalne politike. Po Kadijeviću, glavni grijeh Jugoslavije je u tom 

što je bila federacija, a ne unitarna pro-srpska država, te su u tom vidozoru svi pokušaji 
federalizacije ili konfederalizacija Jugoslavija- a koji su činjeni da se ta tvorevina nekako 
očuva i u stanovitoj mjeri zadovolje interesi i Slovenaca, Hrvata, Crnogoraca, Bosanskih 
Muslimana i Makedonaca, a ne samo Srba- zapravo “podrivanje" Jugoslavije, a u tu 
kategoriju spadaju i teritorijalna obrana saveznih republika, te uglavnom republički ustroj, 
do 1985., vojnih oblasti, a ustav iz 1974. prikazan je malne kao djelo Sotone; glavni 
vanjskopolitički demon, tobože kriv za raspad Jugoslavije je Njemačka, u Kadijevićevoj 
vizuri neki uskrsli 3. Reich koji je dobio potporu američkih elita, plus, za Srbe, apsolutni 
dijabolik Vatikan, dočim je, osim republičkoga ustroja SFRJ, socijalističko 
samoupravljanje u Kadijevićevoj optici dobilo epitet nečeg strašnoga i razornoga- 
Kadijević bi valjda preferirao staljinistički koncipiranu privredu bez ikakve privatne 
inicijative. Glavna je Žalopojka knjige Kadijevićevo opsesivno bavljene vojskom 
Jugoslavije, koju tretira kao nekog slabo definiranog i zbunjenog čuvara Jugoslavije koji 
nije imao snage ni pameti da se odupre podlim i promišljenim dugoročno planiranim 
makinacijama Hrvata, Slovenaca, Njemačke, Vatikana, te pronjemačkih američkih struja 
(kod Kadijevića nema jedino masona i iluminata, što je šteta jer bi tim srpski paranoidni 
projektivni ciklus bio zaokružen). Knjiga je prošarana naklapanjima vida rekla-kazala 
raznih veleposlanika, poslanika SAD, Europskih zemalja i tako dalje, a ako je u njoj išta 
vrijedno, to je autorovo priznanje stožerne uloge JNA u pokušaju ostvarenja 
velikosrpskog projekta. Tako u knjizi Kadijević otvoreno piše: “Grupisanje snaga JNA i 
njihovu upotrebu u prvoj etapi izvoditi tako da one budu u skladu sa planom napadne 
operativno-strategijske operacije predviđene za drugu 

etapu. Ideja manevra sadržala je sledeće osnovne elemente: potpuno blokirati Hrvatsku 
iz vazduha i sa mora; pravce napada glavnih snaga JNA što neposrednije vezivati za 
oslobađanje srpskih 

krajeva u Hrvatskoj i garnizona JNA u dubini hrvatske teritorije. U tom cilju ispresecati 
Hrvatsku na pravcima Gradiška-Virovitica; Bihać-Karlovac-Zagreb; Knin-Zadar; 
Mostar-Split. Najjačom grupacijom oklopno-mehanizovanih snaga osloboditi Istočnu 
Slavoniju, a zatim brzo nastaviti dejstvo na zapad, spojiti se sa snagama u Zapadnoj 
Slavoniji i produžiti ka Zagrebu i Varaždinu, odnosno ka granici Slovenije. Istovremeno 
jakim snagama iz rejona Herceg Novi-Trebinje, blokirati Dubrovnik sa 

kopna i izbiti u dolinu Neretve i na taj način sadejstvovati snagama koje nastupaju na 
pravcu Mostar-Split; nakon dostizanja određenih objekata, obezbjediti i držati granicu 
Srpske Krajine u Hrvatskoj, izvući preostale dijelove JNA iz Slovenije i nakon toga povući 
JNA iz Hrvatske". O Bosni i Hercegovini stoji da, citiramo: “Komande i jedinice JNA su 
činile kičmu vojske Republike Srpske sa kompletnim naoružanjem i opremom. Ta vojska 
je, uz puni oslonac na srpski narod i njegovu 

svestranu podršku kao što svaki savremeni rat traži, zaštitila srpski narod i stvorila 
vojničke pretpostavke za adekvatna politička rešenja koja će odgovarati njegovim 
nacionalnim interesima i ciljevima, razume se, u meeri koju to sadašnje međunarodne 
okolnosti dozvoljavaju". Toliko o nekom jugoslavenskom karakteru JNA. Naravno, 
prethodno su nabrojani i dežurni demoni Njemačka, pronjemački SAD, Hrvati itd. 

Najvrjednija je značajka Kadijevićeve tugovanke što je u njoj jasno rečeno da je 
jugoslavenstvo, a napose u post-titovskom razdoblju, samo krinka za velikosrpstvo- i 
ništa više. 


Drugo, prošireno izdanje- prvo ima 111 stranica i napisano je nepostojećim srpskim 
jezičnim standardom u kom se miješaju ijekavski i ekavski, a u ijekavskim je riječima 
često krivo pisan refleks jata; a drugo, isključivo na ćirilici, pisano srpskim ekavskim, 
obaseže 306 stranica i dopunjeno je Kadijevićevim zapomaganjima oko Haaškoga 
sudišta, raspada treće, žabljačke Jugoslavije, te obiteljskim slikama iz Kadijevićeva 
novog doma, Rusije, uz obvezatna dosadna ponavljanja optužaba na račun svih i 
svakoga, tiskano je 2010. i ne donosi esencijalno ništa nova, nego je samo repriza 
pansrpske svjetonazorske paranoje i patologije. 

Dušan Bilandžić: Povijest izbliza 


VIJEST IZBLIZI 


Memoarska knjiga hrvatskoga povjesnika i političara Dušana Bilandžića djelo je 
nedvojbene vrijednosti, no i prikaz autorovih lutanja i ograničenosti. Bilandžić je 
nedvoumno imao hrvatski nacionalni osjećaj, no emocionalno mu je, sudi li se po ovoj 
knjizi napisanoj kao dnevnik koji se proteže kroz desetljeća, najbolje bilo dok je Tito bio 
na vlasti, dočim je s Tuđmanom, s kim je bio u starom poznanstvu, neprestano u 
prigušivanoj polemici, te daje promašene dijagnoze i prognoze. Na primjer, Bilandžić 
često priča o navodnoj "podjeli BiH" dok osobno BiH ne pozna, a ni tamošnje ljude; piše o 
potištenosti Hrvata 1996. i 1997., dok ništa slično nije bio napisao za bilo koju godinu u 
FNRJ ili SFRJ. 


Bilandžić je relativno dobro detektirao zatucanost srpskog nacionalizma i srpsku 
okamenjenost i neoperabilnost, no u konačnici njegova knjiga završava upravo 
idolatrijskom himnom Eropskoj Uniji. Cijeli je ton zapisa od 1990. nadalje ponešto 
sluganski i zanovjetalački, napose kad govori o situacijama kad se Tuđman sukobio s 
raznim Kinkelima i sličnima. Ivan je Aralica točno detektirao Bilandžićeve slijepe pjege i 
ograničenosti, rekavši mu otvoreno da on nije nikad mogao bez nadnacionalnih 
ideologija, prvo komunizma, pa nakon toga nekritički obožavane Europske Unije. 


Ono što je interesantno u Bilandžićevoj memoarskoj knjizi poglavito su tračevi i 
prepričavanja raznih anegdota, za koje čitatelj nikad ne zna jesu li upravo takve, no velika 
je vjerojatnost da su većinom istinite, iako ih Bilandžić spominje ili tumači kroz prizmu 
svojih simpatija, antipatija, te promjenljiva svjetonazora. Bilandžićevo bizarno uvažavanje 
naklapanja Boljkovca, Jergovića, Špegelja...govori dosta o njegovoj kurentnoj političkoj 

pameti. Svu hrvatsku zbilju slika mračnim bojama, a “Oluju" je doživio zbunjen i očito je 
da o tom nije imao pojma. O Mesiću Bilandžić razglaba sve najbolje, totalno nekritički, 
toliko da je to upravo gnusno, a isto o Boljkovcu i sličnim osobama. Bilandžić je bio 
SKOJevac, prvoborac, službeni autor povijesti Jugoslavije bar 30 godina, .... i u tom je 
sadržana njegova mladost i Zrelost. On nije mogao prelomiti kao Zdravko Tomac, jer 
Tomac je došao na karijerno gotov položaj i nikad nije bio, za razliku od Bilandžića, 
komunistički vjernik. Bilandžić u ponašanju ima nešto mačekovsko, kunktatatorski, a kad 
su se u samostalnoj Hrvatskoj donosile velike odluke, njegovo je stajalište skoro uvijek 
takvo da se tako zvanom velikom svijetu treba pokoriti, što je njegova automatska 
reakcija na sve Tuđmanove poteze kad je nužno dolazilo do razlaza ili sukoba s velikim 
silama i njihovim privremenim ciljevima ili zabludama. Iz navedenoga, on nije razumio 
Tuđmanove državničke poteze, veće od Bilandžićeve ikone Tita, jer nije bio ni blizu 
središta vlasti u teškim zavijutcima i presudnim trenutcima borbe za samostalnost 
Hrvatske. U početku je bio u Tuđmanovim komisijama, a onda je radio komotni posao 
kao pomoćnik veleposlanika u Srbiji, gdje je znao sve- živio je tamo 15 godina- i bavio se 
tračevima, što mu je bila najdraža razonoda. U konačnici, kao mladac i u srednjoj dobi, 
Bilandžić je mogao ići za jednim velikim vođom, no kao starac- ne za drugim, iako je 
drugi vođa, Tuđman, obavio teži i povijesno veći posao od Bilandžićeva idola Tita, a i nije 
bio u situaciji totalnoga poraza, kao Bilandžiću voljeni Broz, da mu Britanci spašavaju 
golu egzistenciju nakon katastrofe u Drvaru. 


Između ostalih napomena, vrijedno bi bilo spomenuti nekoliko konkretnih činjenica i 
potkrijepljenih tvrdnji: beogradski Genex, tijekom 1971. često apostrofiran kao simbol 
beogradsko-srbijanske financijske hegemonije i eksploatacije Hrvatske, osnovan u 
Zagrebu i 1952. imao je prihod od 20 milijuna dinara, te odmah prebačen u Beograd; Tito 
je smjenu Rankovića 1966. "platio" time što je u periodu do 1974. 80% investicija išlo u 
Srbiju; Kardelj nije imao nikakvih iluzija o opstanku Jugoslavije, niti njezinoj povijesnoj 
tobožnjoj nužnosti; Bakarić je prikazan kao najobrazovaniji jugoslavenski političar, no bez 
karizme, a uspio je dosta ostvariti, ali jedino kao sljedbenik Kardeljevih inicijativa, budući 
da je Kardelj posjedovao viši stupanj aktivizma i samostalnosti u odlukama. Djelomična 
polu-konfederalizacija Jugoslavije je uglavnom Bakarićevo djelo na crti Kardeljevih 
naputaka. No, i Bakarić ostaje mentalno u okviru socijalizma. On jest, itekako, razumio 
nacionalno pitanje, i hrvatsko i ostalih južnoslavenskih naroda, no nije imao vjere u 
hrvatski narod. Bilandžić stalno piše o prijetnji srpskoga hegemonizma, a samu činjenicu 
da je Tuđman porazio taj hegemonizam u iznimno nepovoljnim okolnostima, s 
minimumom žrtava- to je Bilandžić nekako "zaboravio' primijetiti. S druge strane, neke 
minorne poteze Tita i Bakarića kojima su srezali maksimalističke srpske zahtjeve 
proglašava za nešto epohalno-što je zapravo, u odnosu na Tuđmanov pothvat, dječja 
igra. 


Tuđman je, za razliku od svih nabrojanih, imao i vjere i sposobnosti, pa ih je kao čovjek 
sudbine ostavio u prašini. 

